शहर को रखेंगे साफ-सुथरा, रोज पानी मिलेगा और स्ट्रीट लाइट भी जलेंगी
नगर की समस्याओं को दूर करने के लिए नपा चुनाव में नगर के चुने हुए जनप्रतिनिधि एक साथ मिलकर काम करेंगे। अध्यक्ष सहित सभी निर्वाचित पार्षदों का कहना है कि वह एकजुटता से काम कर शहर की सूरत को बदलने का काम करेंगे। स्वच्छता के साथ शुद्ध पेयजल और स्ट्रीट लाइट की समस्या को दूर करने के लिए प्रमुखता से काम किया जाएगा।
मालूम हो दैनिक भास्कर ने नपा चुनाव के पहले एक टॉक शो आयोजित किया था। इसमें नगर के प्रबुद्धजनों को आमंत्रित किया गया था। इनसे पूछा गया था कि आने वाली नगर सरकार से शहर को क्या अपेक्षाएं हैं। इस पूरी चर्चा में जो मुद्दे निकलकर सामने आए थे उनमें स्वच्छता, पेयजल, स्ट्रीट लाइट आदि थे। चर्चा में यह बात भी सामने आई थी कि इन समस्याओं का स्थायी समाधान होना चाहिए, जिससे लोगों को राहत मिल सके।
अन्य समस्याओं का भी करेंगे निराकरण : अन्य समस्याओं के निराकरण के लिए पूरे प्रयास किए जाएंगे। यातायात समस्या को दूर करने के लिए उन्होंने कहा कि यह शहर की काफी पुरानी समस्या है। इसे लेकर हम सभी से बातचीत कर दूर करने का प्रयास करेंगे। पांच साल में यह कोशिश रहेगी कि इन सभी समस्याओं को हल कर लोगों को राहत पहुंचाई जाए।
समस्याओं को सुलझाने जीते सभी पार्षदों ने शपथ पत्र के साथ लिया संकल्प
कांग्रेस के पार्षदों ने भी वचन पत्र भरे। उन्होंने कहा कि जो भी शहर के प्रमुख मुद्दे हैं , उन्हें पूरा करने का हम पूरा प्रयास करेंगे। यह बात सही है कि कुछ ऐसी समस्याएं हैं जो लंबे समय से लंबित हैं। शहर के विकास के लिए इन सभी का समाधान होना जरूरी है। इसके लिए सभी कोशिश करेंगे कि सभी मिलकर काम करें। इनमें रामप्रकाश चौधरी, नमिता राठौर, अनिता राठौर, आरती खंगराले थीं।
कांग्रेसी पार्षदों ने भी कहा, विकास के लिए रहेंगे साथ
कांग्रेस के नवनिर्वाचित पार्षद रामप्रकाश चौधरी वार्ड 23, आरती नरेंद्र खंगराले वार्ड 11, अनिता रमेश राठौर वार्ड 16 , नमिता विवेक राठौर वार्ड 10 ने संकल्प लिया
शहर के प्रमुख मुद्दे
सफाई पेयजल स्ट्रीट लाइट अतिक्रमण यातायात पार्क
भाजपा पार्षदों ने एक कहा शहर विकास ही प्रमुख लक्ष्य
पार्षदों ने कहा कि वह दलगत राजनीति से ऊपर उठकर शहर विकास का ख्याल रखेंगे। उन्होंने कहा कि प्रमुख लक्ष्य विकास ही रहेगा। लोगों की जो प्रमुख समस्याएं स्वच्छता, पानी, बिजली हैं, इन्हें दूर करने के लिए पूरे प्रयास किए जाएंगे। लोगों ने जिस उम्मीद से चुना है, उसे पूरा करने के लिए वह कभी भी पीछे नहीं हटेंगे। इन पार्षदों में मनोज गुजराती, ओमप्रकाश शर्मा, सत्यनारायण वारिया, नीता यादव, हर्षा कटारिया, प्रीति सक्सेना, संध्या जैन, ब्रजेंद्र परमार, सोदरा बाई, मांगीलाल मालवीय, सुनीता थीं।
चुने हुए नुमांइदों ने कहा लोगों की उम्मीद पर पूरा खरा उतरेंगे
रविवार को नगर पालिका चुनाव में विजयी हुई भाजपा उम्मीदवार अमिता अरोरा और अन्य पार्षदों ने एक साथ संकल्प पत्र भरकर यह कहा कि जो भी शहर के प्रमुख मुद्दे हैं उन्हें पूरा किया जाएगा। इस मौके पर श्रीमती अरोरा ने कहा कि विकास के कामों में कोई कसर नहीं छोड़ी जाएगी। उन्होंने पेयजल मुद्दे पर कहा कि मुख्यमंत्री शिवराज सिंह चौहान पूर्व में ही इस समस्या के निदान का आश्वासन दे चुके हैं। सीएम ने नर्मदा का पानी सीहोर लाकर इस समस्या का स्थायी समाधान करने का वादा किया है। उन्होंने कहा कि स्वच्छता के लिए नई परिषद गंभीरता से काम करेगी। कुछ ऐसा प्लान तैयार किया जाएगा जिससे व्यवस्था सुचारू बन सके। साथ ही लोगों को भी स्वच्छता के प्रति जागरूक किया जाएगा। शहर साफ-सुथरा दिखाई दे, इसके लिए एक ठोस कार्ययोजना तैयार की जाएगी। इस कार्ययोजना पर काम होगा। इसमें सभी पार्षद भी अपनी अहम भूमिका निभाएंगे।
भास्कर के टॉक शो में नगर के प्रबुद्ध लोगों ने जो मुद्दे उठाए थे उन्हें पूरा करने का जीते पार्षदों ने लिया संकल्प
नगर विकास के लिए नव निर्वाचित भाजपा अध्यक्ष और भाजपा के पार्षदों ने लिया विकास का संकल्प।
hin_Deva hin_Deva hin_Deva hin_Deva hin_Deva hin_Deva hin_Deva mai_Deva awa_Deva hin_Deva awa_Deva hin_Deva hin_Deva hin_Deva hin_Deva hin_Deva